KÄSKKIRI

   	<DataType_30850504_4_1 /> nr <DataType_30850504_2_1 /> / <DataType_30850504_3_1 />	

Piirkondade konkurentsivõime tugevdamise investeeringute toetusmeetme hindamiskomisjoni koosseisu kinnitamise käskkirja nr. 1.1-2/0044 muutmine

Tuginedes 13.02.2015 määruse nr 4 „Piirkondade konkurentsivõime tugevdamise investeeringute toetuse andmise tingimused ja kord” perioodil 2017–2023 (edaspidi määrus) §15 ning rakendusasutuse 18.01.2019 saabunud kooskõlastusega

1.	kinnitan  „Ühtekuuluvuspoliitika fondide rakenduskava 2014–2020” prioriteetse suuna „Väikese ja keskmise suurusega ettevõtete arendamine ja piirkondade konkurentsivõime tugevdamine” tegevuse „Piirkondade konkurentsivõime tugevdamise investeeringud (töökohtade loomine)“ ja „Piirkondade konkurentsivõime tugevdamise investeeringud (töökohtade ja teenuste kättesaadavuse parandamine“ perioodil 2017 -2023 hindamiskomisjoni (edaspidi komisjon) järgnevas koosseisus:

Priidu Ristkok (Rahandusministeerium) – komisjoni esimees
Kaire Ööbik (Rahandusministeerium) – asendusliige
Lauri Alver (Riigi Tugiteenuste Keskus) – liige
Urmo Merila (Riigi Tugiteenuste Keskus-) – asendusliige
Monica Hankov (Ettevõtluse Arendamise Sihtasutus) – liige  
	Riin Roosalu (Ettevõtluse Arendamise Sihtasutus) –asendusliige
Maria Värton (Ettevõtluse Arendamise Sihtasutus) –asendusliige
Kaupo Sempelson (Majandus- ja kommunikatsiooniministeerium) – liige
Andres Kikas (Majandus- ja kommunikatsiooniministeerium) - asendusliige
Piret Arusaar (ekspert) - liige
Kristi Ploom (Haridus- ja Teadusministeerium) – asendusliige 
Mait Palts (ekspert) – liige
Ülari Alamets (ekspert) – asendusliige
Risto Kask (Rahandusministeerium) – liige
Kaire Ööbik (Rahandusministeerium) – asendusliige

2.	Komisjon hindab määruse §14 alusel nõuetele vastavaks tunnistatud taotlusi vastavalt määruses §15 sätestatule lähtudes Ettevõtluse Arendamise Sihtasutuse poolt kinnitatud hindamismetoodikast.

3.	Komisjoni töövormiks on koosolek. Põhjendatud juhtudel on võimalik komisjoni liikmel esitada oma hinnangud kirjalikult koosoleku toimumise ajaks või vajadusel teha otsuseid koosolekut kokku kutsumata kirjaliku menetluse vormis. Komisjoni koosoleku kutsub kokku rakendusüksuse meetme arenduskonsultant edastades elektrooniliselt sellekohase teate ning arutlusele tulevad materjalid vähemalt 5 tööpäeva enne koosoleku toimumise päeva komisjoni liikmetele.

4.	Komisjoni koosolekut juhatab esimees või tema nimetatud komisjoni liige.

5.	Komisjoni töös osalevad komisjoni liikmed või nende puudumisel asendusliikmed. Komisjoni esimees võib komisjoni töösse kaasata eksperte. Kaasatud isikutel ei ole hääleõigust. Komisjoni koosolekule võib kutsuda ka taotleja oma projekti tutvustamiseks ja komisjoni küsimustele vastamiseks.

6.	Komisjoni koosolek toimub, kui oma osalemisest on teatanud 2/3 komisjoni liikmete üldarvust. Komisjoni liikmed on kohustatud oma osalemisest või mitteosalemisest teatama hiljemalt 3 tööpäeva enne koosoleku toimumist. Kui komisjoni liige osaleda ei saa, kutsutakse koosolekule asendusliige.

7.	Komisjoni liige, sh komisjoni esimees, taandab ennast viivitamata ega osale koosoleku konkreetse punkti arutelul ega hindamisel, kui arutatakse või hinnatakse projekti, mille suhtes ta erapooletu ei ole. Taandamine ja selle põhjus kajastatakse protokollis. 

8.	Komisjon teeb rakendusüksusele vastavalt hindamise koondtulemusele ja arutelule ettepaneku taotluse rahuldamise, osalise rahuldamise, kõrvaltingimustega rahuldamise või rahuldamata jätmise otsuse tegemiseks vastavalt määruse § 16. 

9.	Komisjoni koosolek protokollitakse. Protokoll edastatakse elektrooniliselt 5 tööpäeva jooksul pärast koosoleku toimumist komisjoni liikmetele. Komisjoni liikmed esitavad elektrooniliselt kinnituse või protokolli parandused 3 tööpäeva jooksul protokolli edastamisest. Protokolli allkirjastavad komisjoni esimees ja protokollija.

10.	Komisjoni liikmetele on ette nähtud töötasu 100 eurot bruto komisjoni töös osalemise eest väljaarvatud riigiameti töötajatele ja riigi poolt asutatud sihtasutuste töötajatele.

11.	Käesolev käskkiri tühistab 28.11.2018 kinnitatud käskkirja nr 1.1-2/0044.

(allkirjastatud digitaalselt)

Tarmo Leppoja
Peadirektor
Riigi Tugiteenuste Keskus